ZAPISNIK

sa sjednice Nastavničkog vijeća održane 3. listopada 2019. s početkom u 10,30 sati.

Nazočni: Dražen Turza, Katarina Bulka, Mario Dudjak, Josip Brodar, Zrinka Ranogajec, Antun

Hudovernik, Vesna Turković, Sanja Medenica, Mario Mazanik, SenadBeceker,

Kristijan Pavlić, Nina Erdeši, Damir Vanek, Stjepan Ostroški, Sandra Dundović.

Dnevni red: 1. Usvajanje Godišnjeg plana i programa rada škole i Školskog kurikula za šk. god.

2019. / 2020.

2. IOOP – i

3. Razno

1.Pedagoginja Katarina Bulka izvijestila je Nastavničko vijeće da su svi nastavnici putem elektroničke pošte dobili prijedloge Godišnjeg plana i programa rada škole i Školskog kurikula te ih nije potrebno posebno predstavljati. Ravnatelj je stavio na glasovanje Godišnji plan i program te Školski kurikul te ih je Nastavničko vijeće jednoglasno prihvatilo.

2. Pod ovom točkom dnevnoga reda pedagoginja Katarina Bulka govorila je o individualnim odgojno obrazovnim programima za učenike naše škole. Za svakoga učenika koji ide po prilagođenom programu potrebno je izraditi prilagođeni program koji ide na uvid roditeljima koji oni, ukoliko se s njim slažu, potpisuju. Za učenike koji idu prema individualnom programu potrebno je na operativnom programu navesti koje će se metode i postupci koristiti pri radu s tim učenicima. S obzirom da je u šk. god. 2019./20. došlo do promjena u vođenju IOOP-a u e-dnevniku, pedagoginja je predložila da se u e-dnevniku navode ishodi i oblici potpore, dok će ostvarenje ishoda biti vidljivo u bilješkama e-dnevnika. Ovaj prijedlog pedagoginje Nastavničko vijeće jednoglasno je podržalo.

3. Nastavničkom vijeću obratila se sindikalna povjerenica naše škole, profesorica Sanja Medenica te izvijestila da 10. listopada 2019. počinje štrajk u osnovnim i srednjim školama ukoliko proces mirenja između Vlade RH i Sindikata ne bude pozitivno okončan, tj. ukoliko Vlada RH ne pristane na povećanje plaća prosvjetnih djelatnika od 6%. Taj dan nastavnici dolaze na svoja radna mjesta, ali neće izvoditi nastavu s učenicima. Nakon 10. listopada, štrajk će se odvijati cirkularno, odnosno pojedini dan štrajkat će samo nekoliko županija, izmjenjujući se do konačnog ispunjenja zahtjeva Sindikata.

Ravnatelj Dražen Turza sjednicu je zaključio u 11,00 sati.

RAVNATELJ: Dražen Turza ZAPISNIČAR: Sandra Dundović